Իրանի կառավարությունը Կենտրոնական բանկի նոր տնօրեն նշանակելով եւ կառավարության կազմում ու ֆինանսական քաղաքականություն ոլորտում փոփոխություններ իրականացնելով՝ կանխեց ռիալի ազատ անկումը, եւ մեկ դոլարի արժեքը հասնում էր 12-13 հազար թումանի։ Դոլարի արժեքի անկումը շարունակվել է, թեեւ ավելի թույլ տեպերով, ինչում զգալի նշանակություն է ունեցել հոկտեմբերի 8-ին Իրանի խորհրդարանում դեռեւս 2009-ից օրակարգում զետեղված 4 օրինագծերի հաստատումը, որոնք վերաբերում են ահաբեկչական խմբերին չֆինանսավորելու միջազգային համաձայնագրին (CFT) եւ փողերի լվացման խմբին (FATF), որոնց գործունեությունն ուղղված է միջազգային ասպարեզում ֆինանսական գործունեության թափանցիկությանը։